SSSBiH uputio primjedbe na Prijedlog zakona o zaštiti na radu FBiH

Savez samostalnih sindikata Bosne i Hercegovine pripremio je primjedbe na Prijedlog zakona o zaštiti na radu Federacije Bosne i Hercegovine i dostavio ih Odboru za rad i socijalnu zaštitu Federalnog parlamenta.

S obzirom da su one usklađene sa odgovarajućim direktivama Evropske unije, konvencijama i preporukama Međunarodne organizacije rada, očekujemo od svih političkih stranaka/partija, kao i parlamentaraca da ih usvoje i predlože kao svoje na sjednici koja je zakazana za 25. septembar 2019. godine.

Imajući u vidu da se radi o vrlo značajnoj tematici, za radnike i radnice u Federaciji BiH jednoj od najvažnijih, očekujemo da zakonodavna vlast prepozna važnost ovog zakona, primjedbi koje je Savez samostalnih sindikata BiH pripremio i da usvoji zakon kojim će se u potpunosti zaštititi radnice i radnici na njihovim radnim mjestima. Na taj način će se olakšati i rad poslodavcima, jer će biti smanjena mogućnost nesreća i povreda na radu.